钦定古今图书集成/历象汇编/岁功典/第029卷 > 《淮南子》 > 《时则训》
## 钦定古今图书集成/历象汇编/岁功典/第029卷 > 《淮南子》 > 《时则训》

“仲春之月，招摇指卯，昏弧中，旦建星中，其位东方，其
日甲乙，其虫鳞，其音角，律中夹锺，其数八，其味酸，其
臭膻，其祀户，祭先脾。始雨水，桃李始华，仓庚鸣，鹰化
为鸠。”天子衣青衣，乘苍龙，服苍玉，建青旗，食麦与羊，
服八风水，爨萁燧火。东宫御女青色，衣青采，鼓琴瑟，
其兵矛，其畜羊。朝于青阳太庙。命有司省囹圄，去桎
梏，毋笞掠，止狱讼，养幼小，存孤独，以通勾萌。择元日，

者，生子不备，必有凶灾。”令官巿同度量，钧衡石角斗，
称端权概，毋竭川泽，毋漉陂池，毋焚山林，毋作大事，
以妨农功。祭不用牺牲，用圭璧，更皮币。“《仲春》行秋令，
则其国大水，寒气总至，寇戎来征。行冬令，则阳气不
胜，麦乃不熟，民多相残。行夏令，则其国大旱，暖气早
来，虫螟为害。二月官仓，其树杏。”